*Proiect*

**GUVERNUL REPUBLICII MOLDOVA**

**H O T Ă R Î R E Nr.\_\_\_\_\_**

**din \_\_\_\_ \_\_\_\_\_\_\_\_\_\_\_ 2018**

**Cu privire la aprobarea proiectului de lege pentru modificarea și completarea**

 **Legii nr.131 din 3 iulie 2015 privind achiziţiile publice**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege pentru modificarea și completarea Legii nr.131 din 3 iulie 2015 privind achiziţiile publice.

|  |  |
| --- | --- |
|  |  |
| **PRIM-MINISTRU** | **Pavel FILIP** |
| *Contrasemnează:* |  |
| Ministrul finanțelor | Octavian Armașu |
|  |  |
|   |  |

*Proiect*

**PARLAMENTUL REPUBLICII MOLDOVA**

**L E G E**

**pentru modificarea și completarea Legii nr. 131 din 03.07.2015**

**privind achiziţiile publice**

Parlamentul adoptă prezenta lege organică.

 **Art.I** – Legea nr.131 din 3 iulie 2015 privind achizițiile publice (Monitorul Oficial al Republicii Moldova, 2015, nr.197–205, art.402), cu modificările și completările ulterioare, se modifică și se completează după cum urmează:

1. Articolul 1 se completează cu noțiunea „contract sectorial” cu următorul cuprins:

„*contract sectorial* - contract cu titlu oneros, încheiat în scris între una sau mai multe entități sectoriale specifice și unul sau mai mulți operatori economici, care au ca obiect procurarea de bunuri, executarea de lucrări sau prestarea de servicii, care sunt destinate desfașurării unei sau unor activități sectoriale specifice, menționate în capitolul IX1.”.

1. Articolul 2 se completează cu aliniatul (21) cu următorul cuprins:

„(21) Prezenta lege se aplică contractelor sectoriale, pentru care se aplică particularitățile prevăzute în capitolul IX1, cu excepţia celor specificate în art.4, a căror valoare estimată, fără taxa pe valoarea adăugată, este egală cu sau mai mare decît următoarele praguri:

1. pentru contractele sectoriale de produse şi de servicii, precum şi pentru concursurile de soluţii - 400 000 de lei;
2. pentru contractele sectoriale de lucrări - 1 500 000 de lei.”.
3. La articolul 4, alineatul (1), litera a) se abrogă.
4. Legea nr.131 din 3 iulie 2015 privind achizițiile publice se completează cu un capitol nou, cu următorul cupins:

„**Capitolul IX1**

**ACTIVITĂȚI SECTORIALE SPECIFICE**

**Articolul 741.** Domeniul de aplicare

(1) Prezentul capitol stabilește particularitățile cu privire la procedurile de achiziții desfășurate de entitățile sectoriale specifice atunci cînd sunt achiziționate bunuri, lucrări sau servicii, cu condiția că bunurile, lucrările sau serviciile sunt destinate pentru desfășurarea unei activități sectoriale specifice prevăzută de art. 745 – 7411.

(2) Dacă nu este prevăzut altfel în acest capitol, entitățile sectoriale specifice aplică prevederile prezentei legi, astfel cum sunt aplicate de autoritățile contractante definite în art.12.

**Articolul 742.** Calitatea de entitate sectorială specifică

(1) Entitatea sectorială specifică este:

a) autoritatea contractantă sau întreprinderea publică, care desfășoară una dintre activitățile sectoriale specifice, menționate la art. 745 – 7411;

b) oricare persoană juridică, alta decît cea prevăzută la lit. a), care desfășoară una din activitățile sectoriale specifice, prevăzute în art. 745 – 7411 , care funcţionează în baza unor drepturi speciale sau exclusive acordate de o autoritate competentă, conform legislației.

(2) Întreprindere publică este orice persoană juridică, care desfăşoară activităţi economice și asupra căreia autoritățile contractante pot exercita direct sau indirect o influență dominantă, în virtutea dreptului lor de proprietate, a participării financiare a acestora sau a regulilor ce o guvernează.

(3) O influență dominantă din partea autorităților contractante se va considera în oricare dintre următoarele cazuri în care aceste autorități, în mod direct sau indirect:

a) dețin majoritatea capitalului subscris al întreprinderii;

b) controlează majoritatea voturilor aferente acțiunilor emise de întreprindere;

c) pot desemna mai mult de jumătate din organul administrativ, de conducere sau de supraveghere al întreprinderii.

(4) În sensul prezentului articol, drepturi speciale sau exclusive însemnă drepturile oferite de către o autoritate competentă, prin orice prevedere legislativă, de reglementare sau administrativă, efectul căreia este de a limita exercitarea activităților definite în art. 745 – 7411, pentru una sau mai multe entități, care în mod substanțial afectează abilitatea altor entități de exercitare a unei astfel de activități.

(5) Drepturile care au fost oferite prin intermediul unei proceduri în care a fost asigurată o publicitate adecvată și în cazul în care oferirea unor astfel de drepturi s-a bazat pe criteriile obiective, nu constituie drepturi speciale sau exclusive în sensul alin. (4).

**Articolul 743**. Achiziţii mixte care cuprind mai multe activităţi sectoriale specifice

1. Prevederile prezentului capitol nu se folosesc în scopul excluderii contractului sau contractelor din domeniul de aplicare, fie a prezentei legi, fie dacă e cazul, a Legii nr.534-XIII din 13 iulie 1995 cu privire la concesiuni.
2. În cazul contractelor ce au ca scop includerea mai multor activități, entitățile sectoriale specifice pot alege să atribuie contracte separate pentru fiecare activitate în parte sau să atribuie un singur contract.
3. În cazul în care entitățile sectoriale specifice aleg să atribuie contracte separate, decizia cu privire la regimul juridic care se aplică fiecăruia dintre aceste contracte separate, se ia în funcție de caracteristicile fiecărei părți avute în vedere.
4. În cazul în care entitățile sectoriale specifice aleg să atribuie un singur contract, se vor aplica alin. (5) și (6). În cazul în care una din activitățile vizate este prevăzută de art.346 al Tratatului privind Funcționarea Uniunii Europene, se va aplica art. 7416.
5. Un contract, care are drept obiectiv includerea mai multor activități, cade sub incidența regulilor aplicabile activității pentru care contractul este destinat în primul rînd.
6. În cazul contractelor, în care în mod obiectiv este imposibil de determinat pentru care activitate contractul este destinat în primul rînd, se aplică următoarele reguli:

a) dacă una din activitățile pentru care este preconizat contractul, cade sub incidența prezentului capitol, iar celelalte cad sub incidența celorlalte reglementări ale prezentei legi, contractul va fi atribuit în conformitate cu celelalte reglementări ale prezentei legi;

b) dacă una din activitățile pentru care este preconizat contractul, cade sub incidența prezentului capitol, iar celelalte cad sub incidența Legii cu privire la concesiuni, contractul va fi atribuit în conformitate cu prezentul capitol;

c) dacă una din activitățile pentru care este preconizat contractul, cade sub incidența prezentului capitol, iar celelalte nu cad nici sub incidența acestui capitol, nici a altor părți ale acestei legi sau a Legii cu privire la concesiuni, contractul se va atribui în conformitate cu prezentul capitol.

**Articolul 744.** Activitățile Sectoriale Specifice

1. În sensul activităților sectoriale în domeniul de gaze și energiei termice, electrice și apei, noțiunea de aprovizionare semnifică generarea/producerea, comercializarea angro și cu amănuntul.
2. Producerea gazelor sub formă de extracție cade sub incidența art. 7411.

**Articolul 745.** Activitățile sectoriale în domeniul de gaze și energiei termice

(1) În ceea ce privește domeniul de gaze şi energiei termice, prezentul capitol se aplică următoarelor activități:

1. punerea la dispoziţie sau exploatarea de reţele fixe, destinate furnizării de servicii publice în legătură cu producerea, transportarea sau distribuţia de gaze sau energiei termice;
2. furnizarea de gaze sau energiei termice prin reţele de natura celor prevăzute la lit. a).

(2) Furnizarea de către o entitate sectorială specifică, alta decît o autoritate contractantă, de gaze sau a energiei termice către rețelele fixe destinate furnizării de servicii publice, nu se consideră activitate sectorială specifică în sensul alin. (1), în cazul în care sunt întrunite cumulativ următoarele condiții:

1. producerea de gaze sau energiei termice de către acea entitate sectorială specifică este consecința inevitabilă de realizare a unei activități, alta decît cele menţionate la alin. (1) al prezentului articol sau la art. 746 – 748;

b) furnizarea spre rețelele publice are drept scop doar exploatarea economică a acestei producții și reprezintă nu mai mult de 20% din cifra de afaceri a entității sectoriale specifice, în baza mediei pentru trei ani precedenți, inclusiv a anului în curs.

**Articolul 746.** Activitățile sectoriale în domeniul energiei electrice

(1) În ceea ce privește domeniul energiei electrice, prezentul capitol se aplică următoarelor activități:

1. punerea la dispoziţie sau exploatarea de reţele fixe, destinate furnizării de servicii publice în legătură cu producerea, transportarea sau distribuţia de energie electrică;
2. furnizarea energiei electrice prin reţele de natura celor prevăzute la lit. a).

(2) Furnizarea de către o entitate sectorială specifică, alta decît autoritatea contractantă, a energiei electrice către rețelele fixe, destinate furnizării de servicii publice, nu se consideră activitate sectorială specifică în sensul alin. (1), în cazul în care sunt întrunite cumulativ următoarele condiții:

a) producerea de energie electrică de către acea entitate sectorială specifică are loc deoarece consumul acesteia este necesar pentru realizarea unei activități, alta decît cele menționate la alin. (1) sau la art. 745, 747 și 748;

b) furnizarea către rețelele publice depinde doar de consumul propriu al acelei entități sectoriale specifice, care nu a depășit 30% din producția totală de energie electrică al acelei entități sectoriale specifice, în baza mediei pentru trei ani precedenți, inclusiv a anului în curs.

**Articolul 747**. Activitățile sectoriale în domeniul apei

1. În ceea ce privește domeniul apei, prezentul capitol se aplică următoarelor activități:
2. punerea la dispoziţie sau exploatarea de reţele fixe, destinate furnizării de servicii publice în legătură cu producerarea, transportarea sau distribuţia de apă potabilă;
3. furnizarea de apă potabilă unor reţele de natura celor prevăzute la lit. a).

(2) Prezentul capitol reglementează contractele sectoriale sau concursurile de soluții atribuite sau organizate de entitățile sectoriale specifice, care realizează o activitate sectorială specifică la care se face referire în alin. (1) și care au legătură cu:

a) proiecte de inginerie hidraulică, irigații sau drenare, cu condiția ca volumul de apă destinat aprovizionării cu apă potabilă să reprezinte mai mult de 20 % din volumul total de apă pus la dispoziție, prin astfel de proiecte sau instalații de irigare sau drenare;

b) eliminarea sau tratarea apelor uzate.

(3) Furnizarea de către o entitate sectorială specifică, alta decît autoritatea contractantă, a apei potabile către rețelele fixe, destinate furnizării de servicii publice, nu se consideră activitate sectorială specifică în sensul alin. (1), în cazul în care sunt întrunite cumulativ următoarele condiții:

a) producerea de apă potabilă de acea entitate sectorială specifică are loc, deoarece consumul acesteia este necesar pentru realizarea unei activități sectoriale specifice, alta decît cele menționate la art. 745 – 748;

b) furnizarea către rețelele publice depinde doar de consumul propriu al acelei entități sectoriale specifice, care nu a depășit 30% din producția totală de apă potabilă a acelei entități sectoriale specifice, în baza mediei pentru trei ani precedenți, inclusiv a anului în curs.

**Articolul 748.** Activitățile sectoriale în domeniul transporturilor

(1) Prezentul capitol se aplică activităților care țin de punerea la dispoziție sau exploatarea rețelelor destinate furnizării de servicii publice în domeniul transportului pe calea ferată, cu sisteme automate, tramvaiul, troleibuzul, autobuzul sau pe cablu.

(2) În sensul prevederilor alin. (1), se consideră că o rețea există, în cazul în care serviciul este oferit în condiții de exploatare stabilite de o autoritate competentă, cum ar fi condițiile privind rutele ce urmează să fie deservite, privind capacitatea de transport disponibilă sau frecvența serviciului.

**Articolul 749.** Activitățile sectoriale în domeniul porturilor și aeroporturilor

Prezentul capitol se aplică activităților, care țin de exploatarea unei zone geografice în scopul punerii la dispoziția transportatorilor aerieni, maritimi sau fluviali, a aeroporturilor și a porturilor maritime sau fluviale, sau a altor terminale de transport.

**Articolul 7410.** Activitățile sectoriale în domeniul poștei

 (1) Prezentul capitol se aplică activităților, care țin de punerea la dispoziție:

a) a serviciilor poștale;

b) a altor servicii în afara celor poștale, cu condiția ca serviciile în cauză să fie furnizate de o entitate care furnizează și servicii poștale în sensul alin. (2), lit. b), și în cazul în care condițiile prevăzute la art. 7424 nu sunt îndeplinite, în ceea ce privește serviciile care intră sub incidența alin. (2), lit. b).

(2) În sensul prezentului articol, se definesc următoarele noțiuni:

a) „obiect poștal” – un obiect care poartă o adresă, în forma finală în care urmează să fie expediat, indiferent de greutatea sa. În afară de articolele de corespondență, în această categorie mai intră, de exemplu, cărți, cataloage, ziare, periodice și colete poștale, care conțin mărfuri cu sau fără valoare comercială, indiferent de greutate;

b) „servicii poștale” – servicii, care constau în ridicarea, trierea, dirijarea și distribuirea obiectelor poștale. Acestea includ atît serviciile, care se încadrează, precum și serviciile care nu se încadrează în domeniul de aplicare al serviciului universal, precum și este stabilit în conformitate cu o reglementare care stă la baza serviciilor poștale;

c) „alte servicii în afara celor poștale” – servicii furnizate în următoarele domenii:

1) servicii de gestiune a serviciilor de curierat (servicii anterioare și ulterioare expedierii, inclusiv servicii de gestiune a corespondenței);

2) servicii privind obiectele poștale, care nu sunt incluse în lit. a), precum publicitatea prin poștă, care nu poartă adresă.

**Articolul 7411.** Activitățile sectoriale specifice legate de extracția de petrol și gaze naturale, prospectarea şi extracţia de cărbune sau alţi combustibili solizi

Prezentul capitol se aplică activităților ce țin de exploatarea zonelor geografice în scopul:

1. extracţiei de petrol şi gaze naturale;
2. prospectării şi extracţiei de cărbune sau de alţi combustibili solizi.

**Articolul 7412.** Contractele sectoriale atribuite în scopul revînzării sau închirierii către terţi

 (1) Prezentul capitol nu se aplică contractelor sectoriale atribuite în scopul revînzării sau închirierii către terți, cu condiția ca entitatea sectorială specifică nu beneficiază de un drept special sau exclusiv în acest sens, iar alte entități au libertatea de a-l vinde sau de a-l închiria în aceleași condiții ca și entitatea sectorială specifică.

 (2) Entităţile sectoriale specifice au obligaţia de a informa Agenția Achiziții Publice, cu privire la categoriile de produse şi activităţi pe care le consideră excluse în temeiul alin. (1).

 (3) Agenția Achiziții Publice are obligaţia de a comunica la solicitarea Comisiei Europene, informaţiile recepționate potrivit alin. (2).

**Articolul 7413.** Contractele sectoriale și concursurile de soluții atribuite sau organizate în alte scopuri decît pentru desfășurarea unei activități prevăzute sau pentru desfășurarea unei astfel de activități într-o țară terță

1. Prezentul capitol nu se aplică contractelor sectoriale pe care entitățile sectoriale specifice le atribuie în alte scopuri decît pentru desfășurarea activităților lor, definite la art. 745 – 7411, sau pentru desfășurarea unor astfel de activități într-o țară terță, în condițiile, care nu implică exploatarea fizică a unei rețele sau a unei zone geografice din cadrul Uniunii Europene.
2. Prezentul capitol nu se aplică concursurilor de soluții organizate în astfel de scopuri.
3. Entităţile sectoriale specifice au obligaţia de a informa Agenția Achiziții Publice cu privire la categoriile de activităţi, pe care le consideră excluse în temeiul alin. (1).
4. Agenția Achiziții Publice are obligaţia de a comunica la solicitarea Comisiei Europene informaţiile recepționate potrivit alin. (3).

**Articolul 7414.** Contractele sectoriale atribuite de anumite entități sectoriale specifice pentru achiziționarea de apă și pentru furnizarea de energie sau de combustibil pentru producerea energiei

Prezentul capitol nu se aplică:

a) contractelor sectoriale pentru achiziționarea de apă, în cazul în care sunt atribuite de entități sectoriale specifice, care desfășoară una sau ambele activități legate de apa potabilă menționate la art. 747;

b) contractelor sectoriale atribuite de entități sectoriale specifice, care sunt active în sectorul energiei, desfășurînd o activitate menționată la art. 745, alin. (1), art. 746, alin. (1) sau art.7411, în vederea furnizării de:

1) energie;

2) combustibili pentru producerea energiei.

**Articolul 7415.** Achizițiile care includ aspecte de apărare și securitate

1. Prezentul capitol nu se aplică contractelor sectoriale atribuite şi concursurilor de soluţii organizate în domeniul apărării şi securităţii naţionale, în măsura în care protecţia intereselor esenţiale de securitate ale statului nu poate fi garantată doar prin măsuri mai puţin invazive, cum ar fi impunerea unor cerinţe în vederea protejării caracterului confidenţial al informaţiilor, pe care entitatea sectorială specifică le pune la dispoziţie în cadrul unei proceduri de atribuire a unui contract sectorial.
2. Prezentul capitol nu se aplică contractelor sectoriale atribuite şi concursurilor de soluţii organizate în domeniul apărării şi securităţii naţionale, în măsura în care aplicarea prezentului capitol ar obliga entitatea sectorială specifică să furnizeze informaţii a căror divulgare este contrară intereselor esenţiale ale securităţii naţionale.
3. Prezentul capitol nu se aplică contractelor sectoriale sau concursurilor de soluţii în cazul în care este îndeplinită cel puţin una dintre următoarele condiţii:

a) atribuirea şi executarea contractului sectorial sau a concursului de soluţii reprezintă informaţii secrete de stat, în conformitate cu dispoziţiile legale privind protecţia informaţiilor clasificate;

b) atribuirea şi executarea contractului sectorial sau a concursului de soluţii necesită impunerea, potrivit dispoziţiilor legale, a unor măsuri speciale de securitate pentru protejarea unor interese esenţiale de securitate ale statului, cu condiţia ca acestea să nu poată fi garantate prin măsuri mai puţin invazive, cum ar fi cerinţele prevăzute la alin. (1).

**Articolul 7416.** Achizițiile mixte care se referă la activități sectoriale specifice și implică aspecte de apărare sau securitate

1. În cazul contractelor, care vizează mai multe activităţi sectoriale specifice şi implică aspecte legate de apărare sau securitate, entităţile sectoriale specifice au dreptul de a alege, între a atribui contracte separate pentru fiecare activitate în parte sau să atribuie un singur contract.
2. Decizia de a atribui un singur contract sau mai multe contracte distincte nu poate fi luată de entitatea sectorială specifică în temeiul alin. (1) în scopul excluderii atribuirii unui contract sau a unor contracte de la aplicarea prevederilor prezentului capitol.
3. În cazul în care entitățile sectoriale specifice aleg să atribuie contracte separate pentru fiecare activitate în parte, decizia cu privire la regimul juridic, care se aplică fiecăruia dintre aceste contracte separate, se ia în funcție de caracteristicile fiecărei părți avute în vedere.

(4) În cazul în care entitățile sectoriale specifice aleg să atribuie un singur contract, atunci cînd o parte este reglementată de art. 346 din Tratatul pentru Funcționarea Uniunii Europene, contractul poate fi atribuit fără aplicarea prezentului capitol, cu condiția ca atribuirea unui singur contract să fie justificată de motive obiective.

**Articolul 7417.** Contractele sectoriale atribuite unei întreprinderi afiliate

(1) Prezentul capitol nu se aplică contractelor sectoriale atribuite:

1. de către o entitate sectorială specifică unei întreprinderi afiliate;
2. de către o asociere de mai multe entităţi sectoriale specifice, formată exclusiv cu scopul desfășurării activităților sectoriale specifice prevăzute în art.745 – 7411, unei întreprinderi care este afiliată cu una dintre aceste entităţi sectoriale specifice.

(2) Prevederile alin. (1) se aplică:

a) contractelor sectoriale de servicii, cu condiția că cel puțin 80% din cifra medie de afaceri totală a întreprinderii afiliate în cei trei ani precedenți, luîndu-se în calcul toate serviciile furnizate de acea întreprindere, să provină de la furnizarea serviciilor entității sectoriale specifice sau altor întreprinderi cu care este afiliată;

b) contractelor sectoriale de bunuri, cu condiția că cel puțin 80% din cifra medie de afaceri totală a întreprinderii afiliate, luîndu-se în calcul toate produsele furnizate de întreprinderea respectivă în ultimii trei ani, să provină de la furnizarea de produse pentru entitatea sectorială specificăsau pentru alte întreprinderi cu care este afiliată;

c) contractelor sectoriale de lucrări, cu condiția că cel puțin 80% din cifra medie de afaceri totală a întreprinderii afiliate, luîndu-se în calcul toate lucrările realizate de întreprindere în ultimii trei ani, să provină din realizarea lucrărilor pentru entitatea sectorială specifică sau alte întreprinderi cu care aceasta este afiliată.

(3) În sensul prezentului articol, întreprindere afiliată înseamnă orice întreprindere, ale cărei rapoarte anuale sunt consolidate cu cele ale entității sectoriale specifice, în conformitate cu cerințele reglementărilor de contabilitate. În cazul entităților ale căror rapoarte anuale nu sunt consolidate cu cele ale entității sectoriale specifice, în conformitate cu cerințele reglementărilor de contabilitate, întreprindere afiliată înseamnă orice întreprindere care:

a) poate fi supusă, fie în mod direct sau indirect, unei influențe dominante exercitate de entitatea sectorială specifică;

b) poate exercita o influență dominantă asupra entității sectoriale specifice;

c) în comun cu entitatea sectorială specifică este supusă influenței dominante a altei întreprinderi în virtutea dreptului de proprietate, a unei participări financiare sau a regulilor, pe care aceasta le urmează.

1. În cazul în care, în funcţie de data la care o întreprindere afiliată a fost înfiinţată sau şi-a început activitatea, cifra de afaceri nu este disponibilă pentru ultimii 3 ani, este suficient ca întreprinderea să demonstreze că cifra de afaceri, prevăzută la alin. (2) este credibilă, în special prin utilizarea previziunilor de afaceri.
2. În cazul în care mai mult de o întreprindere afiliată la entitatea sectorială specifică furnizează servicii sau lucrări identice sau similare, procentajele prevăzute la alin. (2) se calculează luînd în considerare cifra totală de afaceri, care rezultă din prestarea de servicii, furnizarea de produse sau execuţia de lucrări de către respectivele întreprinderi afiliate.

**Articolul 7418.** Contractele sectoriale atribuite unei asociații în participațiune sau unei entități sectoriale specifice, care face parte dintr-o asociație în participațiune

(1) Prezentul capitol nu se aplică contractelor sectoriale atribuite :

a) uneia dintre entitățile sectoriale specifice, care face parte dintr-o asociație în participațiune, formată exclusiv din mai multe entități sectoriale specificeîn scopul desfășurării unor activități sectoriale specifice prevăzute la art.745 – 7411,;

b) de o entitate sectorială specifică unei astfel de asociații în participațiune din care face parte.

(2) Prevederile alin.(1) sunt aplicabile numai dacă asociația în participațiune a fost înființată pentru a desfășura activitatea în cauză pe o perioadă de cel puțin trei ani, iar actul de constituire a asociației în participațiune prevede că entitățile sectoriale specifice, care o formează, vor face parte din aceasta cel puțin acea perioadă.

**Articolul 7419.** Folosirea procedurii de negociere fără publicarea prealabilă a unui anunț de participare

1. Entitățile sectoriale specifice pot utiliza procedura de negociere fără publicarea prealabilă a unui anunț de participare în următoarele cazuri:
2. nici o ofertă sau nici o ofertă adecvată, ori nici o candidatură, nu a fost depusă ca răspuns la un anunț de participare, atît timp, cît condiţiile iniţiale ale contractului nu sunt modificate în mod substanţial;
3. conform condițiilor stabilite în art. 54, cu excepția alin. (1), pct. a);
4. pentru achizițiile de oportunitate, cînd este posibil să se achiziționeze bunuri profitînd de o ocazie deosebit de avantajoasă, disponibilă pentru un timp foarte scurt, la un preț considerabil mai scăzut decît prețurile practicate în mod normal pe piață.

**Articolul 7420.** Anunțul de atribuire

1. În cazul contractelor sectoriale de servicii de cercetare și dezvoltare, informațiile ce țin de natura și cantitatea serviciilor pot fi limitate la:

a) mențiunea „servicii de cercetare și dezvoltare”, în cazul cînd contractul a fost atribuit prin procedura de negociere fără publicarea prealabilă a unui anunț de participare conform art.7419;

b) informații cel puțin la fel de detaliate, după cum a fost indicat în anunțul de participare.

(2) Informația oferită în conformitate cu art. 20 și art. 21 și marcată ca nefiind destinată pentru publicare, se publică doar în formă simplificată, precum și în scopuri statistice.

**Articolul 7421.** Criteriile pentru selecția calitativă

(1) Entitățile sectoriale specifice pot stabili norme și criterii obiective pentru excluderea și selectarea ofertanților sau candidaților. Aceste norme și criterii sunt puse la dispoziția operatorilor economici interesați.

(2) În măsura în care este necesar pentru a asigura un echilibru adecvat între caracteristicile speciale ale procedurii de achiziții și resursele necesare pentru realizarea sa, entitățile sectoriale specifice pot stabili, în cadrul procedurilor restrînse sau de negociere, în dialogurile competitive sau în parteneriatele pentru inovare, norme și criterii obiective care reflectă această necesitate și permit entității sectoriale specifice să reducă numărul candidaților, care vor fi invitați să depună ofertele, să participle la dialog sau negociere. Numărul candidaților selectați trebuie să ia în considerație necesitatea de a asigura o concurență adecvată.

**Articolul 7422.** Utilizarea motivelor de excludere și a criteriilor de selecție

1. Normele și criteriile obiective de excludere și selectare a candidaților și ofertanților în cadrul procedurilor deschise, restrînse sau de negociere, a dialogurilor competitive sau a parteneriatelor pentru inovare, pot include motivele de excludere prevăzute în art.18, în termenii și condițiile prevăzute la prezentul articol.
2. În cazul în care entitatea sectorială specifică este o autoritate contractantă, aceste criterii și norme includ motivele de excludere enumerate în art.18, alin. (1) și (2), în termenii și condițiile prevăzute la prezentul articol.
3. Criteriile și normele menționate la alin. (1) pot include criteriile de selectare prevăzute la capitolul IV, în termenii și condițiile prevăzute, în special în ceea ce privește limitele cerințelor referitoare la cifra de afaceri, prevăzută la art.20, alin (1), lit.c).
4. În scopul aplicării alin. (1) și (2) din prezentul articol, dispozițiile prezentei legi referitoare la Documentul unic de achiziţii european (DUAE) și mijloacele de probă se aplică în mod corespunzător.

**Articolul 7423.** Calificarea și selecția participanților

1. În scopul calificării participanților în cadrul procedurilor de achiziții se aplică următoarele reguli:

a) entitățile sectoriale specifice care au prevăzut norme și criterii de excludere a ofertanților/candidaților în conformitate cu art. 18, exclud operatorii economici care corespund acestor criterii;

b) entitățile sectoriale specifice selectează ofertanții/candidații în conformitate cu normele și criteriile obiective stabilite conform art. 17 și art.19-23;

c) în cadrul procedurii restrînse, dialogului competitiv, parteneriatului pentru inovare și a procedurii de negociere cu publicarea prealabilă a unui anunţ de participare, entitățile sectoriale specifice, după caz, reduc numărul candidaților selectați în baza lit. a) și b).

**Articolul 7424.** Activitățile sectoriale specifice expuse direct concurenței

1. Contractele subsecvente, destinate pentru a permite desfășurarea unei activități menționate în art.745 – 7411, nu fac obiectul prezentului capitol, dacă Republica Moldova sau entitățile sectoriale speciale, care au prezentat o cerere conform art.7425, alin. (1), pot demonstra că în Republica Moldova activitatea este expusă direct concurenței pe astfel de piețe, la care accesul nu este restricționat. Concursurile de soluții, care sunt organizate pentru desfășurarea unei astfel de activități în zona geografică respectivă nu constituie obiectul acestui capitol.
2. Activitatea menționată în alin.(1), poate face parte dintr-un sector mai larg sau poate fi exercitată doar în anumite părți ale Republicii Moldova. Evaluarea expunerii la concurență, menționată în alin. (1), este realizată ținînd cont de piața activităților vizate și piața geografică de referință în sensul alin. (3).
3. În sensul alin. (1) și (2), pentru a stabili dacă o activitate este expusă direct concurenței, se aplică criterii conforme cu dispozițiile privind concurența prevăzute în Tratatul pentru Funcționarea Uniunii Europene. Acestea pot include caracteristicile produselor sau serviciilor respective, existența de produse sau servicii alternative, considerate substituibile din punctul de vedere al ofertei sau a cererii, preţurile și prezența efectivă sau potențială a cel puțin doi furnizori pentru produsele sau serviciile respective.
4. Piața geografică de referință, pe baza căreia se evaluează expunerea la concurență, cuprinde zona în care întreprinderile vizate sunt implicate în oferta și cererea de produse sau servicii, în care condițiile de concurență sunt suficient de omogene, care poate fi distinctă de zonele geografice din vecinătate, în special deoarece condițiile de concurență diferă considerabil în acele zone. Această evaluare ia în considerare, în special, natura și caracteristicile produselor și serviciilor vizate, existența unor bariere la intrarea pe piață sau a unor preferințe ale consumatorilor, unor diferențe considerabile între cotele de piață ale întreprinderilor din zona vizată și zonele din vecinătate sau a unor diferențe semnificative de preț.
5. În sensul alin. (1), accesul la o piață se consideră nerestricționat, dacă Republica Moldova a implementat și aplicat legislația Uniunii Europene. În cazul în care accesul liber la o anumită piață nu poate fi presupus în baza primei fraze, se demonstrează că accesul la piața vizată este liber de fapt și de drept.

**Articolul 7425.** Procedura de stabilire a aplicabilității art.7424

1. Dacă Republica Moldova sau, dacă e cazul, o entitate sectorială specifică, consideră că în baza criteriilor prevăzute în art 7424, o activitate anumită este expusă direct concurenței pe piețe la care accesul nu este restricționat, poate fi depusă o cerere către Comisia Europeană pentru a stabili că prezentul capitol nu se aplică la atribuirea contractelor sectoriale sau organizarea concursurilor de soluții pentru desfășurarea respectivei activități, după caz, împreună cu poziția adoptată de o autoritate națională independentă în legătură cu activitatea vizată. Astfel de cereri se pot referi la activitățile care fac parte dintr-un sector mai larg sau care sunt exercitate doar în anumite părți ale Republicii Moldova. În cererea respectivă, Republica Moldova sau entitatea sectorială specifică vizată, informează Comisia cu privire la toate faptele relevante, și, în special, despre orice lege, reglementare, act administrativ sau acord cu privire la respectarea condițiilor stabilite în art. 7424.
2. În baza cererii depuse în conformitate cu alin. (1), Comisia poate stabili dacă o activitate sectorială specifică, menționată în art.745-7411, este expusă direct concurenței în baza criteriilor stabilite în art.7424.
3. Contractele sectoriale, destinate să permită efectuarea activității vizate și concursurile de proiecte, care sunt organizate pentru desfășurarea unei astfel de activități, încetează să facă obiectul prezentului capitol în oricare din următoarele cazuri:
4. Comisia a adoptat actul de punere în aplicare, prin care se stabilește aplicabilitatea art. 7424;
5. Comisia nu a adoptat actul de punere în aplicare în termenul stabilit.
6. După depunerea cererii, Republica Moldova sau entitatea sectorială specifică vizată poate, cu acordul Comisiei, să modifice substanțial cererea sa, în special în ceea ce privește activitățile sau zonele geografice vizate. În acest caz, se aplică un nou termen pentru adoptarea actului de punere în aplicare.
7. În cazul în care o activitate în Republica Moldova face deja obiectul unei proceduri în conformitate cu prezentul articol, cererile următoare cu privire la aceeași activitate, prezentate înainte de expirarea termenului prevăzut pentru prima cerere, nu se consideră proceduri noi și se tratează în contextul primei cereri.